叫咗個拼盤，盛惠$188，都有D期望。炸南瓜，南瓜很薄，炸粉卻很厚！炸粟米是一粒如牛丸般大的粉團，裏面只有幾粒粟米。串燒豬很＂鞋＂兼有點變壞的酸味。蝦餅算正常，但其中一兩件亦有變壞的酸味。 黃咖哩雞，大部份是淨鷄皮，細細碗裏面已經有2隻鷄翼尖，鷄肉很困難才找到一兩件。 埋單時向職員"溫馨提示"關於食物變壞，回覆竟是一句"今晚好多人都有叫喎"...... 臨走詢問泊車事宜，知道是要收費$20，但居然打埋落張單，收埋加一！！！一次都嫌多！